Nīls Dadžens

Nīls Dadžens (; dzimis  Donkasterā, Dienvidjorkšīrā, Anglijā) ir britu aktieris. Kopš 2010. gada atveido vecāko detektīvinspektoru Džonu Bārnabiju telesabiedrības ITV detektīvseriālā "Midsomeras slepkavības". Viņš 2011. gadā nomainīja Džonu Netlsu seriāla galvenajā lomā.

 Biogrāfija 
Dadžens dzimis Džeimsa Dadžena un Džūnas Vīksas ģimenē. Viņam ir vecāka māsa Linna Dadžena. Dzimis Donkasterā 1961. gadā, kur arī uzaudzis. Mācījies Donkasteras Intake Secondary Modern vidusskolā. Spēlējis vairākās lugās skolā, tostarp Toma Stoparda "Rozenkrancs un Gildenšterns ir miruši" (Rosencrantz and Guildenstern Are Dead) pēc tam studējis dramaturģiju Bristoles Universitātē (1979—1982).

Nīls Dadžens kino debitēja 1987. gadā režisora Stīvena Frīrsa filmā Prick Up Your Ears. Tajā pašā gadā viņš piedalījās divās televīzijas seriāla Screenplay sērijās. Dadžens 1991. gadā parādījies apdrošināšanas kompānijas Sun Alliance reklāmā. Deviņdesmitajos gados Nīls Dadžens atveidoja dažādas sīkas lomas britu televīzijā, cita starpā piedaloties seriālos Casualty un Inspector Frost. Pirmā lielā loma televīzijā bija BBC One seriāls The Mrs Bradley Mysteries (1998—2000) kopā ar Daienu Rigu, kurā viņš atveidoja Rigas varones šoferi.

Viņš parādījies arī romantiskajā komēdijā "Bridžita Džonsa. Saprāta robeža", spēlējot taksometra vadītāju, kurš filmas beigās aizved Bridžitu (atveidoja Renē Zelvēgere), lai satiktos ar Marku Dārsiju (Kolins Fērts).

Dadžens 2007. gadā atveidoja eponīmo miljonāra Romāna Pretija lomu BBC Two komēdijseriālā Roman's Empire. Tajā pašā gadā iznāca komēdija "Rembo dēls" ar viņa piedalīšanos.

Dadžens 2010. gadā parādījās telekompānijas ITV krimināldrāmas "Midsomeras slepkavības" 13. sezonas 1. epizodē ar nosaukumu The Sword of Guillaume. Epizodē viņu iepazīstināja kā vecākā detektīvinspektora Toma Bārnabija, kuru atveidoja Džons Netlss, brālēnu Džonu Bārnabiju. Sezonas beigās Toms devās pensijā un nākamās, 14. sezonas, 1. epizodē viņa vietā stājās Džons. Dadžena tēlu sauc Džons Bārnabijs, jo daudzviet pasaulē seriāls zināms kā "Inspektors Bārnabijs" vai "Bārnabijs" un tāpēc seriāla veidotāji nolēma arī nākamajam galvenajam varonim dot Bārnabija uzvārdu. Dadžens pirmo reizi parādījās "Midsomeras slepkavībās" 2000. gadā, 4. sezonas 1. sērijā, kurā viņš atveidoja dārznieka Daniela Bolta lomu, kuru ļoti interesēja sekss. Dadžens parādījies arī LTV pašreklāmās 2019. un 2023. gadā personīgi uzrunājot seriāla fanus.

 Privātā dzīve 
Dadžens precējies ar BBC Radio producenti Mēriju Pītu. Viņiem ir divi bērni. Dedzīgs Anglijas futbola kluba Fulham FC atbalstītājs.

 Filmogrāfija 
 Kino 
+GadsFilmaLomaPiezīmes1987Prick Up Your EarsPolicists1990Fools of FortuneSeržants Radkins1996Different for Girls Nīls Peins2000It Was an AccidentHoldsvorts2004"Bridžita Džonsa. Saprāta robeža" Takša šoferis2007"Rembo dēls"Džošua

 Televīzija 
+GadsSeriālsLomaPiezīmes1987–1990ScreenplayKrousons / Brinks2 sērijas1987London's BurningGerijs Vudss1 sērija1988Piece of Cake'Moggy' Cattermole6 sērijas1989SaracenDžimijs1 sērijaRed King, White KnightKrievu pārbēdzējs VlaseksTV filma1990Alive from Off CenterBrinks1 sērija1991LovejoyDetektīvseržants Greiems Bentlijs1 sērijaCasualtyMiks1 sērijaThe BillStenlijs Hausmans1 sērija1992Resnick: Lonely HeartsViljams Doria2 sērijasBetween the LinesDetektīvseržants Alans Hensons1 sērija1993Sharpe's EagleGibonssTV filmaResnick: Rough TreatmentViljams DoriaTV filma1994A Touch of FrostDetektīvkonstebls Kostello1 sērijaScreen TwoPriesteris1 sērijaFatherlandDzimumnoziegumu policistsTV filma1994–1997Common As MuckKens Endrūss12 sērijas1995The All New Alexei Sayle Showkā viņš pats3 sērijasInspector MorseDeivids Maiklss1 sērija1995–1996Out of the BlueDetektīvkonstebls Martijs Bresils12 sērijas1997BreakoutDr. Nīls MakfārleinsTV filmaThe History of Tom Jones, a FoundlingMarionešu leļļu vadītāja asistents1 episode1998–2000The Mrs Bradley MysteriesDžordžs Mūdijs5 sērijasThe Canterbury TalesMillers2 sērijas2000"Midsomeras slepkavības"Daniels BoltsSērija Garden of Death2001–2005MessiahDankans Vorens2 sērijas2002Murder in MindEdvards Batimors1 sērija2004Sherlock Holmes and the Case of the Silk StockingLestreidsTV filma2005Rose and MaloneyAlans Ričmonds1 sērija2006The Lavender ListDžo HeinssTV filmaThe StreetBraiens Pītersons4 sērijasSortedHarijs Gudvins6 sērijas2007Coming UpDoktors1 sērijaRoman's EmpireRomans Pretijs4 sērijasComing Down the MountainDžons FilipssTV filmaMost Evil Stāstītājs3 sērijas2008Silent WitnessDetektīvs-superintendants Pols Barkers2 sērijasSurvivorsŠons1 sērija2009KingdomTerijs1 sērija2009–2011Life of RileyDžims Railijs20 sērijas2010The NativityJoahims3 sērijas2011|UnitedAlans HārdeikersTV filma2010–pašlaik"Midsomeras slepkavības"Vecākais detektīvinspektors Džons Bārnabijs13. sezona (viesa loma)14.–24. sezona (galvenā loma)2012The Charles Dickens ShowLords Šeftsberijs1 sērija2013Playhouse Presents Džims1 sērija

 Atsauces 

 Ārējās saites 

Kategorija:1961. gadā dzimušie
Kategorija:Dienvidjorkšīrā dzimušie
Kategorija:Angļu kinoaktieri